Document ID: /roh_data/filtered/fineweb-2-filterrobots_roh.jsonl.gz/50957

Fachstelle Langsamverkehr
Servetsch per il traffic betg motorisà
Servizio per il traffico non motorizzato
Las trais vischnancas da San Vittore, da Roveredo e da Grono planiseschan da construir ina via da velos da 6,6 kilometers lunghezza en la part sut da la Mesolcina. La via da velos duai vegnir manada per gronda part sin il trassé da l'anteriura lingia da viafier da Bellinzona a Mesauc, ch'è praticamain mantegnì cumplettamain sin quest traject. Cun quest trassé che fa part da la rait da basa dal traffic quotidian en il Plan sectorial Velo dal Grischun, collia la via da velos ils centers da las trais vischnancas in cun l'auter. Plinavant permetta la via da velos projectada l'access ad ina via da velos ch'il chantun Tessin ha planisà. Questa via da velos duai manar las ciclistas ed ils ciclists davent da la staziun da Castione-Arbedo fin al cunfin dal Grischun. La Regenza ha deliberà a las trais vischnancas grischunas ina contribuziun chantunala da maximalmain var 2,25 milliuns francs per il project.
La punt da San Vittore sur la Moesa vers Roveredo, a Sassello